סקובי-דו! מסתורין בע"מ

| --- | --- |

סמליל הסדרה
 מבוסס על:  זיכיון "סקובי דו" מאת האנה-ברברה
 סוגה:  סדרת טלוויזיה לילדים, סדרת טלוויזיה פנטזיה, קומדיית אימה, סדרת הרפתקאות טלוויזיונית 
 יוצרים:  מיטש ווטסון ספייק ברנדט טוני סרבון
 כותבים:  מיטש ווטסון מארק בנקר רוג'ר אשבאכר ג'ד אלינוף סקוט תומאס
 בימוי:  ויקטור קוק קורט גדה
 מדבבים:  פרנק ולקר גריי דליסל מינדי קון מת'יו לילארד
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  קליפורניה 
 מספר עונות:  2 
 מספר פרקים:  52 
 הפקה
 מפיק:  מיטש ווטסון ויקטור קוק ספייק ברנדט טוני סרבון
 מפיקים בפועל:  סם רג'יסטר ג'יי בסטיאן לוק בריירס פין ארנסן טינה מקאן
 חברת הפקה:  האחים וורנר הנפשה
 הפצה:  האחים וורנר טלוויזיה, נטפליקס 
 עורכים:  ברוס קינג
 מוזיקה:  רוברט ג'יי קראל מתיו סוויט (נעימת נושא)
 אורך פרק:  22–23 דקות
 שידור
 רשת שידור:  Cartoon Network
 רשת שידור בישראל:  ערוץ הילדים
 פורמט (תמונה):  1080i (HDTV)
 פורמט (קול):  Dolby Digital 5.1
 תקופת שידור מקורית:  5 באפריל 2010 – 5 באפריל 2013 
 קישורים חיצוניים
 אתר רשמי
 דף התוכנית ב-IMDb
 
סקובי-דו! מסתורין בע"מ (באנגלית: Scooby-Doo! Mystery Incorporated) היא סדרת הנפשה אמריקאית, שנוצרה על ידי אולפני האנה-ברברה והופקה על ידי האחים וורנר הנפשה עבור רשת "Cartoon Network". זו הסדרה ה-11 של הזיכיון "סקובי דו", והראשונה בו שלא שודרה במקור בבקרי שבת.
עלילת הסדרה מגוללת את ימיהם הראשונים של סקובי-דו והחבורה, כשהם עדיין פותרים תעלומות בעיר מולדתם, אם כי נכללים בה התייחסויות ומחוות מרובות לסדרות קודמות בזיכיון. בנוסף, נוקטת עלילת הסדרה בגישה יותר הומוריסטית לנוסחת "סקובי-דו" הקלאסית, ומכילה טכנולוגיה, כישורים ותרחישים מוזרים יותר ויותר סביב כל מקרה שהחבורה חוקרת. בניגוד לסדרות קודמות בזיכיון, הפורמט הוא של סדרה בהמשכים, עם קשת עלילה שנמשכת לאורך כל הסדרה. בנוסף, הסדרה כוללת אלמנטים עלילתיים אפלים יותר מאלה שהופיעו בסדרות קודמות, והם המטופלים ברצינות רבה. זו גם הסדרה הראשונה בזיכיון שעושה שימוש ברוחות רפאים ומפלצות אמיתיות מאז הסדרה "13 הרוחות של סקובי-דו" (1985).
בסדרה טמונים מחוות רבות לסרטי אימה ויצירות מהקולנוע, הטלוויזיה והספרות, המוצגים באמצעים פרודיים ורציניים. בין השאר כוללת הסדרה מחוות לסרטי אימה קלאסיים כמו "סיוט ברחוב אלם", סרטי סלאשר מודרניים כמו "המסור", סדרות טלוויזיה כמו "טווין פיקס"; לכתביו של ה.פ. לאבקרפט ולסרטי המפלצות הקלאסיים. בעונה השנייה, קשת העלילה המרכזית מציגה שימוש רב במיתולוגיה הבבלית, תוך חקירת עם האנונאקי (אנ'), המושגים הפסאודו-מדעיים הבבליים והמודרניים הקשורים לניבירו (אנ'), וכתביו של זכריה סיטשין. בנוסף, במהלך העלילה, מופיעים דמויות נוספות של האנה-ברברה בהופעות אורח, דוגמת קפטן קייבמן, ג'אברג'או, ספיד באגי, הפנטום הפאנקי, ובלו פלקון ודינומט.
כשלוש קודמותיה בזיכיון, הסדרה גם עיצבה מחדש את מראן החיצוני של הדמויות הראשיות, שזכו בעיבוד זה למראה רטרו שמשיב אותן לתלבושותיהן המקוריות משנת 1969, בצירוף פרטים קטנים. סדרה זו היא גם הראשונה בה דיבב מת'יו לילארד את דמותו של שאגי רוג'רס, לאחר שגילם את הדמות בשני סרטי הלייב אקשן של הזיכיון, "סקובי-דו" (2002) ו"סקובי-דו 2: חופשי חופשי" (2004). קייסי קאסם, מדבב דמותו של שאגי המקורי, דיבב את אביו של הדמות בחמישה פרקים, אך לא זכה לקרדיט (אנ') על הופעתו; שהייתה לתפקידו האחרון טרם מותו. בנוסף, דיבבה לינדה קרדליני, שגילמה את דמותה של ולמה דינקלי בסרטי הלייב אקשן, את דמותו של הוט דוג ווטר. הסדרה גם השיבה דמויות שהופיעו בסדרות קודמות של "סקובי-דו", כמו להקת הרוק האקולוגית "ההקס גירלז" ווינסנט ואן גול מ-"13 הרוחות של סקובי-דו", אם כי דמותו מוצגת כמחווה ישירה לשחקן וינסנט פרייס, בהיותו שחקן סרטי אימה מפורסם, במקום קוסם אמיתי כפי שהוצג במקור.
הסדרה עלתה לשידור ברשת "Cartoon Network" בארצות הברית ב-5 באפריל 2010, והגיעה לסיומה ב-5 באפריל 2013, לאחר שתי עונות ו-52 פרקים. בישראל, שודרה הסדרה תחת דיבוב עברי בערוץ הילדים.